চ্যাম্পিয়ন মোহনবাগানকে অভিনন্দন জানালেন মুখ্যমন্ত্রী

কলকাতা: ভারতীয় ফুটবলের রাজধানী এখনও বাংলাই, সেটা প্রমাণ হয়ে গিয়েছে। পিছিয়ে গিয়েও বেঙ্গালুরু এফসিকে ২-১ হারিয়ে আইএসএল কাপ চ্যাম্পিয়ন হয়েছে মোহনবাগান। বাংলার ক্লাবের সাফল্যে উচ্ছ্বসিত হয়ে সাধুবাদ জানালেন মুখ্যমন্ত্রী মমতা বন্দ্যোপাধ্যায়।

সোশ্যাল মিডিয়ায় মুখ্যমন্ত্রী লিখলেন, “আমাদের বাংলার দল মোহনবাগানের জন্য আমরা গর্বিত। ইন্ডিয়ান সুপার লিগে তোমাদের জয়ের জন্য অভিনন্দন। দুর্দান্ত জয়ের জন্য তোমাদের কুর্নিশ। তোমাদের জন্য আমরা গর্বিত।”

আরও পড়ুন: ভারতসেরা! বেঙ্গালুরুকে হারিয়ে চ্যাম্পিয়ন মোহনবাগান

মরসুমের একেবারে শুরুর দিকে বেঙ্গালুরুর মাঠে ৩-০ হার হজম করে এসেছিল মোহনবাগান সুপার জায়ান্ট। তার এমন মধুর প্রতিশোধের চিত্রনাট্য এর থেকে ভালো হতে পারত না। বেঙ্গালুরু এফসিকে ২-১ হারিয়ে আইএসএল কাপ চ্যাম্পিয়ন হল সবুজ-মেরুন। আগের মরসুমে যা অধরা ছিল, তাই কেড়ে নিল হোসে মোলিনার দল।

দেখুন অন্য খবর: